Tako pri vnosu vsebine kot tudi pri posodabljanju spletnega mesta gre včasih kaj narobe: Lahko nehote izbrišete del vsebine. Lahko ob posodobitvi pride do nezdružljivosti vtičnika ali teme z vašim CMS-jem in posledično do nedelovanja spletne strani. V tem primeru je dobro imeti varnostno kopijo. Z izdelavo varnostne kopije podatke preventivno kopiramo na drugo mesto, kjer ostanejo nedotaknjeni. Ravno nasprotno pa deluje obnovitev varnostne kopije. Izbrisano vsebino ali uničeno spletno mesto lahko vrnemo v stanje, ko je še vse brezhibno delovalo.